Иванка Иванова Питрек

Артистично име - Иванка Иванова

Песните

на

Иванка Иванова

Първа част

народни песни

от Пазарджишко

44 песни от репертоара на певицата

с ноти и текст

Описание за книгата

44 песни от репертоара на певицата с ноти и текст класифицирани по вид и с обяснения на чуждиците, непознатите и диалектните думи.

Песните са от трите й компакт диска, продукция на АСМ New Jersey – САЩ, които се продават онлаин. Всяка песен има линк към АСМ продукцията.

44 songs from the repertoire of the singer with notes and lyrics classified type and explanations of foreign words, unfamiliar words and dialect. The songs are her three kompаkt disc production ACM New Jersey - U.S. to sell online. Every of song has a Link to the ACM production.

44 Lieder aus dem Repertoire der Sängerin mit Noten und Text, diese sind nach Genres klassifiziert. Fremdworter und Dialekte werden hier erklert. Die Lieder sind aus drei Compact Disc Produktionslinien der Firma ACM records New Jersey - USA, die online zu erwerben sind. Jedes Lied hat einen Link zu dem ACM-Produktion.

ПРЕДГОВОР

Автор на електронната книга “Песните на Иванка Иванова – първа част, е пазарджишката народна певица Иванка Иванова Питрек. Наскоро, през юли 2012 г., тя издаде друга електронна книга – “Фолклорно посвещение”, която беше първо усилие на професионалната народна певица да запознае читателите с техниката на дишане и пеене при изпълнение на български народни песни, с особеностите на българските фолклорни области, носии, инструменти… със специфичните български тактове и ритми. Във „Фолклорно посвещение“ авторката представи двадесет и една народни песни, единайсет от които са собствен репертоар. Песните в книгата са представени с текстове и в ноти, прикрепени са и съответни връзки /линкове/, на които може да се чуе оригиналното звучене на всяка песен. “Песните на Иванка Иванова” – първа част, е следващата стъпка на певицата, с която тя цели да запознае изкушените от българския фолклор с репертоара си от Пазарджишки народни песни, записани в различни радиостанции, телевизии и компакт дискове. От всичките си песни от пазарджишкия край, които тя изпълнява ще издаде няколко сборника с ноти и текст. Тук в първата част, която вече е пред вас с ноти и текст тя представя 44 свои народни песни, класифицирани по вид и с обяснения на чуждиците, непознатите и диалектните думи. Включените народни песни са няколко вида: битови: любовни, седенкарски, трудови – жътварски, обредни /празнични, ритуални/, исторически: хайдушки, юнашки. Песните са от трите й компакт диска, продукция на АСМ New Jersey – САЩ, които се продават онлаин:

http://www.acmrecords.com/artists-n.php?cmd=view&artist_name=Ivanka%20Ivanova.

/Заб. В много от песните се пее и говори за Татар Пазарджик, което е старото име на днешния град Пазарджик./

Битови народни песни

Бре тая Стоянка

Бре тая Стоянка

Боневата щерка

Много е хубава

Много е гиздава.

Мама я посгоди

много на далече

Много на далече,

за младо войниче

А Стоянка плаче,

плаче и не рачи

далече да иде

от мила майчица.

Че ми е женило,

женило, чернило

женило, чернило

за млада невяста.

Рано да си става,

рано преди зори

вода да донесе,

хляба да омеси.

На нива да иде,

жито да си жъне,

Ръкойки да връзва,

Клас да си събира.

http://www.acmrecords.com/music-n.php?cmd=view&upc=726521023723

Ivanka Ivanova

Sunset in Stano

Песен 1

Непознати думи

Не рачи - не иска

Ръкойка - мн. ръкойки, ж. Снопче житни класове, събрани с едно захващане и отрязани със сърп. Жъне се на ръкойки.

клас - 1. Връхна част нажитно растение, в която се образуват зърната, 2. разговорно - ученици от един клас.

Тази песен е посветена на майка ми Стоянка, която е дъщеря на дядо ми Боне

Доне, мома Добро

Доне, мома Добро

Дона биле брала

Дона биле брала

По Тракийско поле

Не намери Дона

биле да набере,

Най намери Дона

Брат си Радослава

Брат си Радослава,

дето болен лежи

Дона брат си каже:

“Братко, Радославе

Кажи мене братко,

защо болен лежиш

болен та неволен.?”

Той на Дона дума:

“Доне, мила сестро,

казал бих ти Доне,

но си приказлива

и си принослива

Та ще ме проносиш

по твойте еранки

по твойте еранки

по моите душманки”

http://www.acmrecords.com/music-n.php?cmd=view&upc=726521023822

Ivanka Ivanova

Songs from the Golden Ches

Песен 10

Непознати думи

еранки - еранка - връстничка - и двамата са една и съща възраст и в една и съща година родени

душмани - врагове

Дошло е дошло Великден

Дошло е дошло Великден,

Дине ле, клето сираче

И по Великден Гергьовден,

Дине ле, клето сираче

Кой има агне ще коли

кой няма агне ще купи

кой няма агне ще купи

ще купи, та да заколи

Пък Дина, клето сираче

тя няма агне да коли

тя няма агне да коли

и няма пари да купи

http://www.acmrecords.com/music-n.php?cmd=view&upc=726521023822

Ivanka Ivanova

Songs from the Golden Chest

Песен 13

Имал е Марко, имал е

Имал е Марко имал е джанъм

една ми сестра Еленка.

Той я от хубост не дава джанъм,

ала от гиздост не жени

На Марко по двор да ходи джанъм

на Марко хвала да чини.

Тръгнал е Марко тръгнал е джанъм

на Татар Пазар да иде

И на Еленка говори джанъм:

“Кажи ми сестро Еленке

Що да ти купя от пазар джанъм

от пазар сестро, армаган?”

“Та не знаеш ли бате ле джанъм

що се на мома купува?

На бяло лице белило джанъм

на снага тънко коланче!”

http://www.acmrecords.com/music-n.php?cmd=view&upc=726521023822

Ivanka Ivanova

Songs from the Golden Chest

Песен 7

Непознати думи

джанъм; джанъм - (nep.-myp. canim) - 1. Душо моя; 2. За израз на молба или недоволство (без думата да има собствен смисъл); 3. За смекчаване на молба или някакво пояснение, извинение, оправдание; моля ти се

Татар Пазар – старото име на град Пазарджик

белило - крем за избелване на лице

Посветена на брат ми Тодор.

Кому мама дума Гане

Кому мама дума Гане

дума проговаря:

“Седи, недей ходи Гане

във горната махла”/2

Във горната махла Гане

на Иванкината

на Иванкината Гане

гиздава седянка/2

Че Иванка има Гане

братец гиздалия

с меден кавал свири Гане,

тебе ще излъже/2

Тебе ще излъже Гане

за него да идеш

за него да идеш Гане

булка да му станеш/2

Че ти не си още Гане

мома за женене

Че си нямаш още Гане

дари за дарене/2

http://www.acmrecords.com/music-n.php?cmd=view&upc=726521023723

Ivanka Ivanova

Sunset in Stano

Песен 14

Непознати думи

махла - квартал

Тази песен е посветена на брат ми Тодор

Легнала света Неделя

Легнала Света Неделя лельо

на Света Петка на скута

Света Петка я будеше лельо:

”Я стани света Недельо

Да видиш чудо голямо лельо,

на рая мост направили

всички са души минали лельо

сал три души останали

Първа е душа греховна лельо

на взаем брашно вземала

кога го назад връщала лельо

със трици го е мешала

Втора е душа греховна лельо

на взаем вино вземала.

Кога го назад връщала лельо

със вода го е мешала

Трета е душа греховна лельо

мъжко е дете родила

мъжко е дете родила лельо

и го в Марица хвърлила

Иванка Иванова

http://www.acmrecords.com/music-n.php?cmd=view&upc=726521023822

Ivanka Ivanova

Songs from the Golden Chest

Песен 9

Непознати думи

сал - само

Марица е река в Пазарджик.

скут, скута - на коленете

мешала - смесвала

Море седи Боне

Море седи Боне

на два друма

на два друма,

на раздрума

Море от дол иде

младо турче

то на Боне

проговаря:

“Море абре Боне,

дели Боне

от де имаш тая хубост

море от де имаш

тая хубост

тая хубост, тая гиздост?

Море отговаря

дели Боне:

“Ой та тебе младо турче

Mоре мене гледаш,

та се чудиш

ми да видиш моя сестра!

Море моя сестра Атанаска

денем грее като слънце

море а пък вечер

като звезда

като звезда вечерница

http://www.acmrecords.com/music-n.php?cmd=view&upc=726521023822

Ivanka Ivanova

Songs from the Golden Chest

Песен 3

Непознати думи

друм - път

раздрум - кръстопът

дели, делия - луда глава

Песента е посветена на дядо ми Боне . Една от сестрите му е леля Атанаска.

Не бой се Радо

Не бой се Радо мари

от кърджалии

баща ти има Радо

къщи високи

баща ти има Радо

къщи високи

къщите дава Радо,

теб тях не дава

Не бой се Радо мари

от кърджалии

баща ти има Радо

чифте биволи

баща ти има Радо

чифте биволи

биволи дава Радо,

теб тях не дава.

Не бой се Радо мари

от кърджалии

баща ти има Радо

нива голяма

баща ти има Радо

нива голяма

нивата дава Радо,

теб тях не дава.

http://www.acmrecords.com/music-n.php?cmd=view&upc=726521023723

Ivanka Ivanova

Sunset in Stano

Песен 3

Непознати думи

Кърджалии - турски “kircali”, от “kir” - кър, поле и “cali” - разбойник, т.е. полски, кърски разбойници

кърджалиите са предимно турци – 18 век

чифте - двойка

Пано ле, Панагюрино

Пано ле, Панагюрино,

Пано си хоро играе,

на личен ден, на Великден,

още по личен Гергьовден

Момите хоро играят

и на люлки се люлеят

ергени бял камък мятат,

невести по гости ходят.

Кметове вино пиеха,

кметкини диван стояха.

Кога е било сред пладне

войвода мина край хоро.

Войвода мина, премина

и по войвода саенче

и по саенче, сейменче

сейменче миром не мина

То бутна коня Сексена,

пряко хорото раздели

на три, четири дялове

и при войвода отиде

И на войвода думаше:

“Пусни ме, мори войводо

и ази хоро да играм

до Панова мила сестра!”

http://www.acmrecords.com/music-n.php?cmd=view&upc=726521028520

Ivanka Ivanova

Bulgarian Yodeling

Песен 3

Непознати думи

саенче - саенин – турски войник от 18 век

сейменче - сейменин – турски конен полицай

Радано, Радано

Радано, Радано

Вардар е дотекъл,

Вардар е дотекъл,

Вардар е дотекъл,

от бряг на бряг бие

от бряг на бряг бие

От бряг на бряг бие

Радана затлачи

Радана затлачи

Радана се моли:

“Гермеджии братя,

гермеджии братя,

Я ма преведете

Вардар да премина

Вардар да премина

дома да си ида

при моята майка

при моята майка

Че моята майка

става девет годин

става девет годин

черна кърпа носи

глава си не мие

глава си не мие

http://www.acmrecords.com/music-n.php?cmd=view&upc=726521023822

Ivanka Ivanova

Songs from the Golden Chest

Песен 11

Непознати думи

герменджий – лодкари

Събрали са се набрали

Събрали са се набрали

на Радиният равен двор

петдесет и пет девойки,

тридесет и три момчета

И трите Радини братя,

те на високо седяха

и на широко гледаха,

голям си облог даваха:

“Кой ще се еме, наеме

явора да си надхвърли,

листето да му преброй,

ще вземе Рада хубава”

.Никой се холан не наел,

явора да си надхвърли.

Из село ходи татарче

то се над земя наведе

Вземало бяло камънче

че си явора надхвърли

и му листето преброй

ще вземе Рада хубава

А Рада плаче, не ще го

отишла в гора зелена

буйни огньове наклала

тънки дарове хвърляла

Хвърляла и наричала:

“Горете, пусти остали,

да не Ви Рада дарува

татари, още татарки!”

http://www.acmrecords.com/music-n.php?cmd=view&upc=726521028520

Ivanka Ivanova

Bulgarian Yodeling

Песен 9

Непознати думи

облог – бас, обзалагане, залог

Тръгна мома на работа

Тръгна мома на работа,

тръгна мома мори на работа

среща срещна лудо младо

среща срещна мори лудо младо

Пресрещна я, прегърна я

пресрещна я мори прегърна я

прегърна я целуна я

прегърна я мори, целуна я

Тръгна мома да го съди

тръгна мома мори да го съди:

“Ой съдиьо, ти съдио!

Криво седи мори, право съди!”

Съдията отговаря:

“Не би мома мори, не би сама

ергенин е, пада му се

ергенин е мори, пада му се

http://www.acmrecords.com/music-n.php?cmd=view&upc=726521023822

Ivanka Ivanova

Songs from the Golden Chest

Песен №2

Исторически песни

Снощи слезе войводата

Снощи слезе войводата мари

войводата от конака.

Не потропа, не почука мари

Най извка на Радини.

На Радини чимшир порти мари:

“Изляз, изляз бяла Радо

изляз, изляз бяла Радо мари

да те даря добра дара

Не излязла бяла Рада мари

най излязла Ради снаха.

Тя войвода продумала мари:

“Тука няма бяла Рада!

Излязла е бяла Рада мари

отишла е у леля си

у леля си кадийката мари

да й редят руса ляса

Не послушал войводата мари

той си влезе у Радини

хвана Рада за ръчица мари

и я качи на коня си

http://www.acmrecords.com/music-n.php?cmd=view&upc=726521028520

Ivanka Ivanova

Bulgarian Yodeling

Genre: World

Песен 7

Непознати думи

кадѝя - съдия

ляса-коса

чимшѝр

мн. чимшири, (два) чимшира, м. Вечнозелен декоративен храст с дребни кръгли листа.

прил. чимширен, чимширена, чимширено, мн. чимширени. Чимширено клонче

чимшѝр порти – врата, украсена с чимирови клончета

Цар за Рада войска сбира

Цар за Рада войска сбира

войска сбира, Будин бие

да разбие Будинова,

Будинова нова града

Биле гърци, биле турци

биле млади яничари

не са могли да разбият

нова града Будинова

Саде иде чер арапин,

веднъж бутна, дваж удари.

Дувари са съсипали

портите се отвориле

Намерили бяла Рада

па я качили в кучия

да я водят в Анадола.

А Рада им проговаря:

”Ой ва Вази турци, гърци,

ой Ви млади яничари.

Де ще видя мойта майка

мойта майка, моят татко?”

Мори Радо , бяла Радо

ти ще видиш твойта майка

кога роди върба грозде,

а лъкида жълти дюли

http://www.acmrecords.com/music-n.php?cmd=view&upc=726521023822

Ivanka Ivanova

Songs from the Golden Chest

Песен №14

Непознати думи

яничари = еничар - еничар(ин); еничар(ин) - (тур. yeniçeri) - 1. ист. Турски войник от християнското население

Будинова нова града буден, град с интелигентни хора, непокорен град

Кочия Колесница, кола

Дувар - Стена, зидана ограда, зид

Лъкида - храст

ЛЮБОВНИ НАРОДНИ ПЕСНИ

Де гиди Георги хубавец

Де гиди Георги хубавец

Де гиди Георги гиздавец

де гиди глава букова,

дето я брадва не сече,

дето я брадва не сече,

дето я куршум не лови

Три села плачат от Георги,

дет да са булки хубави

все ще ги Георги причака

водата да им напие

китката да им открадне

по чело да ги целуне.

До царя хабер пратиха,

царя си Георги повика.

Георги